การเปิดเมืองหัวหินรับนักท่องเที่ยวต่างชาติ มีการบริหารจัดการความเสี่ยงรัดกุม ส่งผลดีต่อระบบเศรษฐกิจ
นายอิศรา สถาปนเศรษฐ์ ผู้อำนวยการการ ททท.สำนักงานประจวบคีรีขันธ์ เปิดเผยว่า  การเปิดเมืองหัวหินรับนักท่องเที่ยวต่างชาติที่ได้รับวัคซีนครบแบบไม่ต้องกักตัวถือเป็นพื้นที่นำร่องแห่งแรกของ จังหวัดประจวบคีรีขันธ์ โดยจะมีการจัดทำเส้นทางท่องเที่ยวควบคุม 2 ตำบลในเขตเทศบาลเมืองหัวหินคือ ตำบลหัวหินและตำบลหนองแก พื้นที่ 86 ตารางกิโลเมตร นักท่องเที่ยวที่เดินทางมาต้องผ่านการตรวจหาเชื้อโควิดด้วยวิธี RT-PCR ถึง 3 ครั้งในช่วงระยะเวลาที่พำนัก 14 วัน และจะต้องเข้าพักในโรงแรมที่ได้มาตรฐาน SHA และ SHA+ เท่านั้น ขณะนี้ รณรงค์ผู้ประกอบการสร้างมาตรฐานดังกล่าว เพราะจะมีการนำข้อมูลโรงแรมที่ได้รับมาตรฐานบรรจุไว้ในระบบการจองห้องพัก โดยปัจจุบันมีจำนวนผู้ประกอบการที่ผ่านเกณฑ์เพิ่มขึ้นต่อเนื่องหากเปิดการท่องเที่ยวที่หัวหินได้ จะทำให้มูลค่าทางเศรษฐกิจในช่วงไตรมาสสุดท้ายของปีนี้ขยายตัวอย่างมากเพราะอยู่ในช่วงฤดูกาลท่องเที่ยว โดยกลุ่มนักท่องเที่ยวหลักที่คาดว่าจะเดินทางมามากคือ กลุ่มนักท่องเที่ยวยุโรปแถบสแกนดิเนเวีย จีน ฮ่องกง มาเลเซีย สิงคโปร์